text: прегледа	<% if ( today_view > 0 ) { %> , views today Honor представи смартфоните Magic3 Pro и Magic3 Pro с петорна камера и 120 Hz дисплеи - Zamunda.info
  Honor представи смартфоните Magic3 Pro и Magic3 Pro с петорна камера и 120 Hz дисплеи
  Honor проведе своята първа голяма презентация след като се отдели от Huawei, по време на която бе анонсирана новата фамилия смартфони Magic3, включваща моделите Honor Magic3 и Magic3 Pro. Това са първите мобилни устройства на този китайски производител със защита от прах и вода, като защитата на Magic3 Pro е от клас IP68, а на Magic3 – само IP54. Освен това смартфоните се различават по използваната SoC – Snapdragon 888 и Snapdragon 888 Plus, както и по използваните фирмени технологии. Друг нов момент е, че Honor е първият производител на смартфони, който се присъедини към програмата IMAX Enhanced. Това означава, че фамилията мобилни телефони Magic3 съответства на стандартите, зададени от водещите компании на Холивуд, осигурявайки много високо качество на изображението и на звука.
  Базовата версия е оборудвана с 6,76 инчов OLED дисплей с резолюция 2772х1344 пиксела, кадрова честота 120 Hz и поддръжката на HDR10+. Смартфонът Honor Magic3 предлага специализираните профили за цветна корекция 3D LUT и запис на видео в LOG формат, което е нещо съвсем ново в областта на мобилните телефони. Екранът има двоен отвор за 13 МР предна камера и за 3D ToF, осигуряващ надеждно разпознаване на лицето.
  Основната камера е поставена в единен кръгъл модул. В него се намират главният оптичен сензор с резолюция 50 MP (Sony IMX 766), монохромен фотосензор с резолюция 64 MP и още един сензор с разделителна способност 13 MP и ултраширокоъгълна оптика. Налична е лазерна система за автоматично фокусиране. В Honor Magic3 се използват най-съвременни алгоритми с елементи на изкуствен интелект, които се използват за качествено правене на снимки и заснемане на видеа.
  Захранването се осъществява от акумулаторна батерия с капацитет 4600 mAh с поддръжката на бързото зареждане SuperCharge с мощност 66 W. За да се избегне прегряването се използва охлаждане с графенови пластини. Устройството работи под управлението на операционната система Android 11 с фирмения потребителски интерфейс Magic UI 5.0. Поддържат се онлайн услугите на Google.
  Honor Magic3 разполага с 8 GB оперативна памет и 128 или 256 GB флаш-диск. Цената на началната конфигурация е 899 евро.
  Основната разлика между базовата и професионалната версия освен процесора е и камерата. Първите три оптични сензора са същите, но в Pro версията е добавен още един – телефото с резолюция 64 MP, предлагащ 3,5х оптично увеличение и 100х цифров зум. Освен това Honor Magic3 Pro поддържа безжично зареждане с мощност 50 W, с функция за реверсивно зареждане, която дава възможност за подаване на енергия и на други мобилни устройства.
  Този модел има 8 или 12 GB оперативна памет и 256/512 GB флаш диск.
  Цената на Honor Magic3 Pro е 1 099 евро за началната конфигурация. Продажбите и на двата телефона първоначално ще стартират в Китай.